Document ID: /roh_data/filtered/Bilingualer_Corpus_interleaved-it-rm.jsonl.gz/1827

This is a text translated from Italian to Rumantsch Grischun.
Terminato l'ampliamento edilizio dell'Alta scuola pedagogica grigionese

Venerdì 24 settembre 2010 sull'area del Kantengut dell'Alta scuola pedagogica dei Grigioni (ASP GR) di Coira si terrà l'inaugurazione ufficiale dell'ampliamento e dell'adeguamento edilizi dell'istituto di formazione. Dopo un anno e mezzo di costruzione, l'ampliamento edilizio dell'ASP è stato terminato per tempo. Sabato 25 settembre 2010, dalle 10 alle 16 avrà luogo una giornata delle porte aperte, durante la quale sarà possibile conoscere le diverse sezioni dell'ASP.

Nel 2003, l'ASP ha occupato gli spazi della ex Scuola femminile sull'area del Kantengut, nella Scalärastrasse a Coira. Da allora è l'unica istituzione nel Cantone dei Grigioni a offrire cicli di formazione per insegnanti. Al momento, 278 studenti frequentano la scuola universitaria.

Per adempiere ai propri compiti, l'ASP GR necessita di due auditori, dove sia possibile insegnare contemporaneamente a tutti gli studenti dello stesso anno. I nuovi auditori sono stati costruiti proprio accanto alle aule per i gruppi, ciò al fine di concretizzare le auspicate forme di insegnamento in gruppi grandi e piccoli. È stata inoltre realizzata una mediateca facilmente raggiungibile e che offre un numero sufficiente di postazioni di lavoro. La nuova mediateca è un luogo di formazione centrale, che consente agli studenti di lavorare in modo autonomo attraverso un accesso diretto a media e letteratura.

Il progetto, eseguito dall'architetto Pablo Horváth, Coira, è convincente dal punto di vista strutturale, dell'esercizio ed economico. Esso tiene conto delle strutture esistenti e ha ampliato moderatamente, di 1100 metri quadrati, il programma degli spazi. Con la facciata in calcestruzzo a vista, il materiale si ricollega a quello dell'impianto esistente. La nuova ala, che ospiterà gli auditori e la mediateca, sarà accessibile dal piano che ospita l'attuale atrio, sul lato lungo l'aula magna esistente. Dopo un anno e mezzo di costruzione, l'ampliamento edilizio, con certificazione Minergie, è stato terminato e consegnato all'ASP entro i termini. Il preventivo di spesa, pari a 5,8 milioni di franchi, è stato rispettato.

Questi provvedimenti edilizi offrono all'ASP GR la possibilità di migliorare sensibilmente la formazione di base degli studenti e al contempo di svolgere in un quadro più vasto perfezionamenti professionali per insegnanti. La costruzione annessa prevista corrisponde alle odierne esigenze di insegnamento di un'alta scuola e consente all'istituto di formazione di attuare in modo efficiente il mandato di prestazioni attribuitogli dalla legge. L'ampliamento rafforzerà l'ASP GR quale unica istituzione trilingue nel panorama formativo nazionale, ponendo in tal modo anche la base futura per l'insegnamento di scuola elementare in tutte e tre le lingue cantonali.

Persona di riferimento:

Markus Dünner, Capo servizio cantonale delle costruzioni, Ufficio edile, tel. 081 257 36 31

Organo: Ufficio edile dei Grigioni

Fonte: it Ufficio edile dei Grigioni

24.09.2010
L'engrondiment da la scola auta da pedagogia dal Grischun è terminà

Venderdi, ils 24 da settember 2010, ha lieu sin l'areal dal Kantengut da la scola auta da pedagogia dal Grischun (SAPGR) a Cuira l'inauguraziun uffiziala da l'engrondiment e da l'adattaziun dal lieu da scolaziun. Suenter in temp da construcziun da circa in onn e mez ha l'engrondiment pudì vegnir surdà entaifer il termin fixà a la SAPGR. Sonda, ils 25 da settember 2010, ha lieu da las 10.00 fin las 16.00 in di da las portas avertas che dat invistas da las differentas partiziuns da la SAPGR.

La SAPGR ha surpiglià l'onn 2003 las localitads da l'anteriura scola da dunnas sin l'areal dal Kantengut a la Scalärastrasse a Cuira. Dapi quella giada porscha la SAPGR sco suletta instituziun dal chantun Grischun scolaziuns per persunas d'instrucziun. Actualmain frequentan 278 studentas e students la scola auta.

Per ademplir sias incumbensas dovra la SAPGR dus auditoris, en ils quals in'annada da scolaziun po vegnir instruida mintgamai communablamain. Ils novs auditoris èn situads directamain sper ils locals da gruppa. Quai permetta da realisar las furmas d'instrucziun giavischadas en gruppas grondas e pitschnas. Ultra da quai è vegnida realisada ina nova mediateca, che sa lascha cuntanscher facilmain e che porscha avunda plazzas per lavurar. La nova mediateca è in lieu da scolaziun central, nua che las studentas ed ils students survegnan in access direct a las medias ed a la litteratura, uschia ch'ellas ed els pon lavurar independentamain.

Il project da l'architect Pablo Horváth, Cuira, persvada tant areguard sia concepziun sco er areguard sia funcziunalitad ed areguard sia economia. Las structuras existentas èn vegnidas resguardadas ed il program da spazi è vegnì extendì moderadamain per 1100 meters quadrat. Tras la fatschada en betun natiral fa la materialisaziun in connex cun il stabiliment existent. L'access dal nov tract cun ils auditoris e cun la mediateca è vegnì construì sin il plaun dal foyer existent, e quai da la vart, per lung da l'aula odierna. Suenter in temp da construcziun da circa in onn e mez ha l'engrondiment, ch'è certifitgà tenor Minergie, pudì vegnir surdà entaifer il termin fixà a la SAPGR. Ils custs maximals previs da 5.8 milliuns francs han pudì vegnir observads.

Cun questas mesiras architectonicas po la SAPGR optimar cleramain la furmaziun da basa da sias studentas e da ses students, ed a medem temp po ella realisar las furmaziuns supplementaras da las persunas d'instrucziun en ina dimensiun pli gronda. L'edifizi annex previs correspunda als basegns actuals d'ina instrucziun en ina scola auta e permetta a la scola da realisar en moda effizienta sia incarica legala da prestaziun. L'edifizi d'engrondiment vegn a rinforzar la SAPGR, ch'è la suletta instituziun trilingua sin il champ da furmaziun naziunal, e vegn a crear uschia la basa per ina instrucziun da scola primara en tuttas trais linguas chantunalas er en il futur.

Infurmaziuns:

Markus Dünner, architect chantunal, uffizi da construcziun auta, tel. 081 257 36 31

Gremi: uffizi da construcziun auta dal Grischun

Funtauna: rg uffizi da construcziun auta dal Grischun

24.09.2010